ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
14 ม.ค. 2559

สรุปภาวะตลาดภาคเช้า :SET โดนตลาดต่างประเทศกดดัน – SET กลับมาปรับตัวลง หลังโดน sentiment ตลาดต่างประเทศที่เป็นลบ ผสมเช้านี้เกิดเหตุระเบิดกรุงจาการ์ตา เป็นปัจจัยกดดันหลัก โดยช่วงแรกการเคลื่อนไหวเหมือนแข็งแกร่งกว่า
อย่างไรก็ตาม กลุ่มที่มีน้ำหนักต่อตลาด ฟื้นตัวขึ้นต่อไม่ไหว เนื่องด้วยยังหาปัจจัยหนุนไม่เจอ และกลับเจอแรงขายเข้ามาอีก จนสุดท้ายกดดันภาพตลาดรวมให้หุ้นในกลุ่มอื่นๆ เจอแรงขายออกมาเช่นเดียวกัน ทั้งนี้ SET ปิดตลาดที่ระดับ 1,266.71 จุด, -11.90 จุด -0.93% ด้วยมูลค่าซื้อขายลดลงมาที่ระดับ 2.4 หมื่นลบ. กลุ่มหลักต่างปิดลบโดยพลังงาน ICT และ แบงก์ -2.2%, -1.8% และ -1.7% ตามลำดับ ด้านตลาดภูมิภาคอยู่ในแดนลบช่วง 1.5-2.5%
กลยุทธ์ที่แนะนำ : ช่วงบ่าย: หากกลับมายืนเหนือ 1,270 จุดได้ จะกลับมาเป็นสัญญาณที่ดีขึ้น มิฉะนั้นมีแนวโน้มถดถอยลงได้ต่อ ซึ่งมีแนวรับถัดไปบริเวณ Gap ที่เปิดไว้ช่วง 1,250-1,255 จุด กลยุทธ์ ยังเน้นเพียงการเก็งกำไรระยะสั้น และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ ASEFA (รับ 6.15 ต้าน 6.80 Cut 5.95) และ BR (รับ 6.15 ต้าน 7.00 Cut 5.95)
 